**ИЗВЈЕШТАЈ О ПОСЛОВАЊУ  
И ГОДИШЊИ ОБРАЧУН**

**ЈЗУ "АПОТЕКА ГРАДИШКА"**

**за 2022. годину**

**Градишка, март 2023. године**

**САДРЖАЈ**

**ЈЗУ "АПОТЕКА ГРАДИШКА"**

[1. ДЈЕЛАТНОСТ 3](#_Toc518031664)

[2. ПРАВНИ СТАТУС И ВЛАСНИЧКА СТРУКТУРА 3](#_Toc518031665)

[3. ОРГАНИЗАЦИОНА СТРУКТУРА И МЕНАЏМЕНТ 3](#_Toc518031666)

[4. БРОЈ И СТРУКТУРА ЗАПОСЛЕНИХ 4](#_Toc518031667)

[5. ОБИМ УСЛУГА 4](#_Toc518031668)

[6. ИЗВРШЕНА УЛАГАЊА И ИЗВЕДЕНИ РАДОВИ 5](#_Toc518031669)

[7. ПРОБЛЕМИ У ПОСЛОВАЊУ 5](#_Toc518031670)

[8. ЗАКЉУЧАК 6](#_Toc518031671)

[9. ФИНАНСИЈСКИ ПОКАЗАТЕЉИ 6](#_Toc518031672)

**"ГАЛЕНФАРМ" д.о.о.**

[1. ДЈЕЛАТНОСТ 8](#_Toc131078056)

[2. ПРАВНИ СТАТУС И ВЛАСНИЧКА СТРУКТУРА 8](#_Toc131078057)

[3. ОРГАНИЗАЦИОНА СТРУКТУРА И МЕНАЏМЕНТ 8](#_Toc131078058)

[4. БРОЈ И СТРУКТУРА ЗАПОСЛЕНИХ 9](#_Toc131078059)

[5. ОБИМ УСЛУГА 9](#_Toc131078060)

[6. ИЗВРШЕНА УЛАГАЊА И ИЗВЕДЕНИ РАДОВИ 9](#_Toc131078061)

[7. ПРОБЛЕМИ У ПОСЛОВАЊУ 10](#_Toc131078062)

[8. ЗАКЉУЧАК 10](#_Toc131078063)

[9. ФИНАНСИЈСКИ ПОКАЗАТЕЉИ 11](#_Toc131078064)

# ДЈЕЛАТНОСТ

Основна дјелатност Јавне здравствене установе „Апотека Градишка“ Градишка је промет лијекова на мало, као и остале робе која је предмет промета у специјализованим продавницама у складу са позитивним законским прописима који регулишу предметну област. Асортиман робе и услуга које се прометују у апотекама у протеклом периоду се проширио, тако да се ЈЗУ ''АПОТЕКА ГРАДИШКА'' Градишка, поред апотекарске дјелатности, бави и сљедећим дјелатностима: трговином на мало парфимеријским и козметичким производима, трговином на мало медицинском робом и ортопедским помагалима, трговином на мало тоалетним препаратима, друмским превозом робе, трговином на мало прехрамбеним производима, трговином на мало играчкама, трговином на мало обућом и робом од коже, а у наредном периоду и трговином на мало путем поште или интернета.

У саставу ЈЗУ ''АПОТЕКА ГРАДИШКА'' ради и Производно-галенска лабораторија која се бави производњом галенских препарата, које у складу са законским прописима продаје и другим здравственим установама – апотекама на територији Републике Српске.

# ПРАВНИ СТАТУС И ВЛАСНИЧКА СТРУКТУРА

Правни статус установе: **ЈЗУ „Апотека Градишка“ Градишка послује као јавна здравствена установау 100 %-ном власништву Града Градишка.**

Власничка структура Установе је приказана у сљедећој табели :

Табела 1. Власничка структрура

|  |  |  |  |
| --- | --- | --- | --- |
| **Опис** | **% учешће у укупном капиталу** | **Вриједност капитала** | **Број акција** |
| Град Градишка | 100% | 756.167. | 0 |
|  |  |  |  |
| **УКУПНО:** | **100%** | **756.167.** | **0** |

Ова вриједност је и уписана у судском регистру Установе.

# ОРГАНИЗАЦИОНА СТРУКТУРА И МЕНАЏМЕНТ

Јавна здравствена установа „Апотека Градишка“ Градишка је организована у складу са Правилником о унутрашњој организацији и систематизацији радних мјеста у ЈЗУ „Апотека Градишка“ Градишка, интерним актом број: 01-25-2/22 од 31.01.2022. године.

Према наведеном интерном акту у Установи постоје три Сектора:

1. Сектор апотека и апотекарских станица,

2. Сектор административно стручних послова и

3. Производно галенска лабораторија.

У сектору апотека и апотекарских станица послују сљедеће апотеке:

* „Здравље“, „Центар“, „Ас“ и „Мента“ у Градишци,
* "Нова Топола" у Новој Тополи,
* "Козара" у Горњим Подградцима,
* „Фармациа“ у Лакташима
* „Врбас“ у Бања Луци

Двије апотекарске станице су лоциране у Турјаку и у Орахови.

У сектору административно стручних послова обављају се послови финансија и комерцијале, књиговодства, плана, анализе и контроле, правни, општи и кадровски послови, израда и достава извјештаја за статистику и сви остали послови администрације по указаној потреби.

Производно-галенска лабораторија обавља послове производње галенских препарата за потребе наших апотека и за продају екстерним апотекама у складу са сачињеним уговорима.

Менаџмент Установе чини Директор Установе који за свој рад одговара Управном одбору ЈЗУ ''АПОТЕКА ГРАДИШКА'' именованом од стране оснивача.

Директор се у руковођењу Установом и доношењу одлука консултује или исте у складу са овлаштењима препушта замјенику директора, руководиоцу Сектора апотека и апотекарских станица, координатору административно стручних послова, који су за свој рад одговорни директору Установе.

# БРОЈ И СТРУКТУРА ЗАПОСЛЕНИХ

На дан 31.12.2022. године у установи је било 58 запослених према сљедећој структури: од укупног броја радника 41 је здравствених радника, а 17 нездравствених радника.

**ЈЗУ „Апотека Градишка“ Градишка кадровски је организована према следећој табели:**

Табела 2. Квалификациона структура запослених

|  |  |  |  |
| --- | --- | --- | --- |
| **Р.бр.** | **Квалификациона структура** | **Структура запослених према полу** | |
| **Мушких** | **Женских** |
|  | Висока и виша стручна спрема | 7 | 18 |
|  | Средња стручна спрема | 6 | 27 |
|  | Остало |  |  |
| УКУПНО: | | 13 | 45 |

# ОБИМ УСЛУГА

У периоду 01.01.2022.- 31.12.2022. године остварени су укупни приходи у износу од 8.034.546 КМ, што у односу на планиране приходе чини остварење од 99 индексних поена. У односу на исти период прошле године укупни приходи су повећани за 5 индексних поена.

Укупан број рецепата реализованих у објектима установе и фактурисаних Фонду здравственог осигурања Републике Српске износио је 123.727 комада и мањи је у односу на број рецепата у истом периоду прошле године за 4.646 комада.

Приходи од продаје галенских препарата другим здравственим установама –апотекама износили су 366.171 КМ и већи су од планираних за 120 индексних поена.

# ИЗВРШЕНА УЛАГАЊА И ИЗВЕДЕНИ РАДОВИ

У току 2022. године од битнијих улагања је извршена адаптација котловнице у апотеци у Новој Тополи, инсталацијом пећи на пелет, тако да су сви објекти Установе у којима имамо властито гријање опремљени пећима на пелет. Инвестиција је остала у границама предвиђеним финансијским планом од 7.000 КМ.

Напомињемо да је у току 2022. била планирана реконструкција зграде у којој је смјештена апотека ''Центар'' и Управа Установе, али из разлога правне природе још увијек није започета адаптација зграде – према нашим сазнањима потребна је измјена регулационог плана.

# ПРОБЛЕМИ У ПОСЛОВАЊУ

У извјештајном периоду промет лијекова и осталих роба у апотекама се одвијао уобичајено и складу са планираним обимом промета. Напомињемо да је од 01.03.2022. године у Републици Српској заживио Интегрисани здравствено-информациони систем који је ЈЗУ ''Апотека Градишка'' успјешно и у предвиђеном року имплементирала у свим својим пословним јединицама.

Оно што је додатно оптеретило пословање Установе у току 2022. године је и Уредба Владе Републике Српске из новембра 2021. године којом је маржа на лијекове смањена са 20% на 18%, што чини смањење РУЦ од 10%, а истовремено су законским рјешењима повећани расходи за бруто плате запослених.

Јавна здравствена установа “АПОТЕКА ГРАДИШКА“ Градишка је самофинасирајућа јавна здравствена установа и нема никаквих буџетских, нити било којих других новчаних прилива, осим оних које оствари прометујући лијекове и осталу робу, као и мањи дио од вршења услуга издавања лијекова на рецепт пацијентима осигураницима Фонда здравственог осигурања Републике Српске, који нам плати за извршене услуге.

На дан 31.12.2022. године немамо неплаћених доспјелих обавеза по основу директних и индиректних пореза, као и обавеза према фондовима за доприносе на зараде запослених.

Напомињемо да све наведене околности нису утицале на основну дјелатност и мисију наше установе – снабдијевање становништва лијековима и медицинским средствима. Становници Града Градишка имају доступне све лијекове са позитивне листе Фонда здравственог осигурања Републике Српске.

# ЗАКЉУЧАК

И поред наведених проблема у пословању, који су углавном проузроковани законским рјешењима у погледу висине плата запослених у јавним здравственим установа у Републици Српској, можемо рећи да је ЈЗУ ''АПОТЕКА ГРАДИШКА'' са успјехом обавила своју функцију у пружању здравствених услуга становништву у извјештајном периоду.

У периоду 01.01.2022. до 31.12.2022.године ЈЗУ ''Апотека Градишка'' је остварила **позитиван финансијски резултат – добит** у износу од **5.394 КМ**.

# ФИНАНСИЈСКИ ПОКАЗАТЕЉИ

Табела 3. Структура прихода

|  |  |  |  |  |  |
| --- | --- | --- | --- | --- | --- |
| Опис | Остварено 2022 | Планирано | Остварено 2021 | Индекс ост./план. | Индекс 2022/2021 |
| **П Р И Х О Д И** | | | | | |
| Приходи од продаје робе | 6,273,402 | 6,985,000 | 6,120,128 | 90 | 103 |
| Приходи од продаје производа | 366,171 | 305,000 | 509,737 | 120 | 72 |
| Приходи од пружених услуга | 349,684 | 323,987 | 214,370 | 108 | 163 |
| Остали пословни приходи | 218,076 | 145,000 | 218,939 | 150 | 100 |
| Повећање вриједности залиха | 40,633 | 0 | 7,715 |  | 527 |
| Остали финансијски приходи | 786,580 | 325,000 | 605,126 | 242 | 130 |
| **УКУПНИ ПРИХОДИ :** | **8,034,546** | **8,083,987** | **7,676,015** | **99** | **105** |

Табела 4. Структура расхода

|  |  |  |  |  |  |
| --- | --- | --- | --- | --- | --- |
| Опис | Остварено 2022 | Планирано | Остварено 2021 | Индекс ост./план. | Индекс 2022/2021 |
| Набавна вриједност продане робе | 5,529,962 | 5,912,613 | 5,372,859 | 94 | 103 |
| Трошкови материјала | 145,746 | 130,000 | 150,395 | 112 | 97 |
| Трошкови горива и енергије | 33,174 | 31,350 | 36,314 | 106 | 91 |
| Трошкови плата, накнада и остала лична примања | 1,792,845 | 1,489,350 | 1,631,842 | 120 | 110 |
| Трошкови производних услуга | 350,055 | 187,320 | 304,488 | 187 | 115 |
| Трошкови амортизације | 64,159 | 64,500 | 62,623 | 99 | 102 |
| Нематеријални трошкови | 86,840 | 138,536 | 76,189 | 63 | 114 |
| Трошкови пореза и доприноса | 17,885 | 33,953 | 23,991 | 53 | 75 |
| Остали расходи | 8,486 | 85,115 | 5,379 | 10 | 158 |
| **УКУПНИ РАСХОДИ :** | **8,029,152** | **8,072,737** | **7,664,080** | **99** | **105** |
| **ПОСЛОВНИ РЕЗУЛТАТ ДОБИТ** | **5,394** | **11,250** | **11,935** | **48** | **45** |

**"ГАЛЕНФАРМ" д.о.о.**

# ДЈЕЛАТНОСТ

„Галенфарм“ је привредно друштво које је 2010. основала ЈЗУ „Апотека Градишка“ Градишка (Рег-10-001084 од 26.08.2010.године - Рјешење Окружног привредног суда Бања Лука).

Повод оснивању је била измјена законских прописа који нису дозвољавали да се производња и малопродаја фармацеутских производа обавља у једном правном лицу.

''Галенфарм“ д.о.о. Градишка је смјештен у Градишци у Савској улици б.б..

Своју дјелатност (Производња фармацеутских препарата; шифра дјелатности 21.20) обавља у изнајмљеном простору и са властитом и закупљеном производном опремом. Простор и орема су власништво ЈЗУ ''Апотека Градишка''. За протекло вријеме ''Галенфарм'' д.о.о. је набавио и властиту опрему за производњу, која се користи и за потребе производње галенских препарата ЈЗУ ''Апотека Градишка''.

Квалитет рада и испуњеност услова за рад потврђени су сертификатима надлежних сертификацијских фирми а ради се о серификатима HACCP, ISO 9001, EN ISO 22716 2007.

# ПРАВНИ СТАТУС И ВЛАСНИЧКА СТРУКТУРА

Правни статус : **„ГАЛЕНФАРМ“ д.о.о. Градишка послује као друштво са ограниченом одговорношћу у 100 %-ном власништву ЈЗУ ''АПОТЕКА ГРАДИШКА'' Градишка.**

Власничка структура ''Галенфарм''-а је приказана у следећој табели :

Табела 1. Власничка структрура

|  |  |  |  |
| --- | --- | --- | --- |
| **Опис** | **% учешће у укупном капиталу** | **Вриједност капитала** | **Број акција** |
| ЈЗУ ''АПОТЕКА ГРАДИШКА'' | 100% | 2.000 | 0 |
|  |  |  |  |
| **УКУПНО:** | **100%** | **2.000** | **0** |

Ова вриједност је и уписана у судском регистру ''Галенфарм''-а.

# ОРГАНИЗАЦИОНА СТРУКТУРА И МЕНАЏМЕНТ

У ''ГАЛЕНФАРМ'' д.о.о. Градишка постоје следеће организационе јединице :

* Одјељење производње и набаве,
* Одјељење испитивања и контроле и
* Одјељење продаје и маркетинга

Менаџмент ''Галенфарм''-а чини Директор који за свој рад и резултате рада одговара свом Оснивачу који преко Лица у функцији Скупштине управља „Галенфармом“д.о.о. тј. Директору ЈЗУ ''АПОТЕКА ГРАДИШКА'' Градишка.

Директор се у руковођењу ''Галенфарм''-ом и доношењу одлука консултује са Менаџментом ''Галенфарм''- а који чине руководиоци одјељења и Лицем у функцији Скупштине друштва.

# БРОЈ И СТРУКТУРА ЗАПОСЛЕНИХ

На дан 31.12.2022.године у ''Галенфарм''- у је било 30 запосленихрадника према следећој структури : од укупног броја радника 7je здравствених радника, а 23 нездравствена радника.

**„ГАЛЕНФАРМ“ д.о.о. Градишка кадровски је организован према следећој табели:**

Табела 2. Квалификациона структура запослених

|  |  |  |  |
| --- | --- | --- | --- |
| **Р.бр.** | **Квалификациона структура** | **Структура запослених према полу** | |
| **Мушких** | **Женских** |
|  | Висока и виша стручна спрема | 1 | 5 |
|  | Средња стручна спрема | 4 | 20 |
|  | Остало |  |  |
| УКУПНО: | | 5 | 25 |

# ОБИМ УСЛУГА

У периоду 01.01.2022.- 31.12.2022. године остварени су укупни приходи у износу од 2.799.016 КМ и исти су остварени са 110 индексних поена у односу на планиране, односно 119 индексних поена у односу на прошлу годину.

Треба напоменути да су остварени приходи остварени на бази увођења нових производа у производни асортиман, раст цијена готових производа ради већих трошкова производње првенствено цијена сировина на тржишту као и растом услужне производње која је и највише утицала на наведене податке.

У структури прихода најзначанији су приходи од продаје производа на домаћем и иностраном тржишту у износу од 1.496.990 КМ, приходи од пружених услуга у износу од 1.100.539 КМ, остали пословни приходи у износу од 12.026 КМ и приходи од поврата акцизе за алкохол утрошен у медицинске сврхе 211.607 КМ.

# ИЗВРШЕНА УЛАГАЊА И ИЗВЕДЕНИ РАДОВИ

У току .2022.године ''Галенфарм'' је инвестирао у производну опрему 25. 230 КМ за ''Миксер хомогенизатор'' малог капацитета који се користи у производњи узорака и малих серија креми, масти и гелова, док је у производном простор уложено 5.000 КМ за израду ''хладне собе'' у којој се чувају сусптанце потребне за производњу које имају посебан режим складиштења као и дио узорака, или готових производа.

# ПРОБЛЕМИ У ПОСЛОВАЊУ

У току 2022.године један од најконстантнијих проблема у пословању су поремећени ланци снабдијевања, који се одразио на недостатак неких сировина потребних за производњу, као и растом трошкова производње услијед раста цијена енергената, трошкова плата, транспорта, сировина за производњу, као и осталих ставки који утичу на цијену коштања готовог производа.

Обзиром на напријед наведено у ''Галенфарм'' – у се са посебном пажњом пратило кретање цијена на тржишту, те су продајне цијене готових производа два пута у току 2022. године прилагођаване цијенама коштања производа и цијенама на тржишту водећи рачуна да РУЦ омогући позитивно пословање.

За сада су мјере које смо радили успијеле да санирају наведене проблеме у пословању, док је период који је пред нама јако неизвјестан у погледу како обезбјеђења потребних сировина, тако и тржишта на којима се продаје ''Галенфарм'' јер падом куповне моћи становништва услијед добро познатих глобалних дешавања могуће је да дио асортимана постане недоступан неким слојевима потрошача.

# ЗАКЉУЧАК

И поред наведених проблема у пословању, који су углавном проузроковани проблемима у набавци потребних сировина за производњу и растом производних трошкова, можемо рећи да је ''ГАЛЕНФАРМ'' д.о.о. са успјехом завршио пословање у току 2022.године

У периоду 01.01.2022. до 31.12.2022.године ''Галенфарм'' д.о.о. је остварио **позитиван финансијски резултат – добит** у износу од **34.396 КМ**.

.

# ФИНАНСИЈСКИ ПОКАЗАТЕЉИ

Табела 3. Структура прихода

|  |  |  |  |  |  |
| --- | --- | --- | --- | --- | --- |
| Опис | Остварено 2022 | Планирано | Остварено 2021 | Индекс ост./план. | Индех 2022/2021 |
| Приходи од продаје производа | 1,496,990 | 1,849,074 | 2,051,314 | 81 | 73 |
| Приходи од пружених услуга | 1,100,539 | 340,688 |  | 323 |  |
| Вишкови и остали приходи | 5,053 | 6,500 | 6,071 | 78 | 83 |
| Остали пословни приходи | 12,026 | 8,500 | 72,080 | 141 | 17 |
| Повећање вриједности залиха | -27,199 | 11,000 | 14,793 | -247 | -184 |
| Остали финансијски приходи | 211,607 | 330,446 | 203,006 | 64 | 104 |
| **УКУПНИ ПРИХОДИ :** | **2,799,016** | **2,546,208** | **2,347,264** | **110** | **119** |

Табела 4. Структура расхода

|  |  |  |  |  |  |
| --- | --- | --- | --- | --- | --- |
| Опис | Остварено 2022 | Планирано | Остварено 2021 | Индекс ост./план. | Индех 2022/2021 |
| Трошкови материјала | 1,545,263 | 1,502,983 | 1,179,626 | 103 | 131 |
| Трошкови плата, накнада и остала лична примања | 676,315 | 524,270 | 600,778 | 129 | 113 |
| Трошкови производних услуга | 190,481 | 180,797 | 179,211 | 105 | 106 |
| Трошкови амортизације | 42,145 | 28,800 | 31,833 | 146 | 132 |
| Нематеријални трошкови | 277,692 | 277,202 | 290,713 | 100 | 96 |
| Трошкови пореза и доприноса | 6,595 | 7,906 | 8,144 | 83 | 81 |
| Остали расходи | 26,129 | 15,000 | 36,202 | 174 | 72 |
| **УКУПНИ РАСХОДИ :** | **2,764,620** | **2,536,958** | **2,326,507** | **109** | **119** |
| **ПОСЛОВНИ РЕЗУЛТАТ ДОБИТ** | **34,396** | **9,250** | **20,757** | **372** | **166** |

ДИРЕКТОР ЈЗУ "Апотека Градишка"

и

Лице у функцији Скупштине "Галенфдарм" д.о.о.

Прим. мр пх Свјетлана Ковачевић